

ΠΟΛΙΤΙΚΗ ΔΙΑΧΕΙΡΙΣΗΣ ΕΝΟΠΟΙΗΜΕΝΟΥ ΣΥΣΤΗΜΑΤΟΣ 
Η Διοίκηση του Ξενοδοχείου δεσμεύεται να παρέχει υπηρεσίες φιλοξενίας υψηλής ποιότητας και ασφαλών τροφίμων που να ικανοποιούν τις απαιτήσεις και προσδοκίες των πελατών, λειτουργώντας παράλληλα με υπευθυνότητα ως προς την προστασία του περιβάλλοντος και την υγεία και την ασφάλεια των εργαζομένων.
Για τον σκοπό αυτό, το Ξενοδοχείο εφαρμόζει Ενοποιημένο Σύστημα Διαχείρισης Ποιότητας, Ασφάλειας Τροφίμων, Υγιείας και ασφάλειας στην εργασία και Περιβαλλοντικής Διαχείρισης σύμφωνα με τα διεθνή πρότυπα ISO 9001:2015, ISO 22000:2018, ISO 45001:2018 και ISO 14001:2015. 
Με αυτό τον τρόπο, η Διοίκηση δεσμεύεται:

· Στη πλήρη συμμόρφωση των τμημάτων του ξενοδοχείου με τις απαιτήσεις των 4 προτύπων,
· Στη παρακολούθηση και στη συνεχή βελτίωση των διαδικασιών του Ενοποιημένου Συστήματος Διαχείρισης,
· Στη συνεχή ενημέρωση και εκπαίδευση του προσωπικού ώστε να συμβάλλει ενεργά στην εφαρμογή του Συστήματος Διαχείρισης και στην ανάπτυξη ισχυρής κουλτούρας,
· Στην παροχή των απαιτούμενων πόρων για τη διατήρηση και επικαιροποίηση του Ενοποιημένου Συστήματος Διαχείρισης,

· Στην παρακολούθηση της νομοθεσίας και στη συμμόρφωση με τους κανόνες και τους κανονισμούς που σχετίζονται με τις δραστηριότητες του Ξενοδοχείου,
· Στην θέσπιση και στη παρακολούθηση στόχων για την συνεχή βελτίωση της ποιότητας των υπηρεσιών, της ασφάλειας τροφίμων, της ασφάλειας και υγείας των εργαζομένων και της περιβαλλοντικής επίδοσης,
· Στη συνεχή βελτίωση της ποιότητας των παρεχόμενων υπηρεσιών και προϊόντων μας, αυξάνοντας τον βαθμό ικανοποίησης των πελατών μας,
· Στην αυστηρή τήρηση των κανόνων υγιεινής από το προσωπικό,
· Στη παρακολούθηση όλων των κρίσιμων σημείων ελέγχου και προαπαιτούμενων προγραμμάτων καθώς και στη συνεχή επαλήθευση του συστήματος που αφορά την ασφάλεια τροφίμων, 

· Στη παρακολούθηση και στην αξιολόγηση των επιπτώσεων των δραστηριοτήτων του ξενοδοχείου στο περιβάλλον, με στόχο την ελαχιστοποίηση ή την εξάλειψη τυχόν επιβλαβών συνεπειών,
· Στον προσδιορισμό όλων των περιβαλλοντικών πλευρών που αφορούν τις δραστηριότητές μας ώστε να αναπτύσσουμε προγράμματα με σκοπό τη βελτίωση των περιβαλλοντικών μας επιπτώσεων,

· Στη στενή συνεργασία με την τοπική αυτοδιοίκηση για τη λήψη αποφάσεων που αφορούν την προστασία του περιβάλλοντος και την αποφυγή ρύπανσης,
· Στη διαχείριση των παραγόμενων αποβλήτων ορθολογικά, με προτεραιότητα στην χωριστή συλλογή τους και την ανακύκλωση,
· Στον εντοπισμό και στην αξιολόγηση των κινδύνων για την ασφάλεια και υγεία και στη λήψη των αναγκαίων μέτρων για τον έλεγχό τους,
· Στη πρόληψη των εργατικών ατυχημάτων, των επαγγελματικών ασθενειών και την δημιουργία ασφαλών και υγιεινών χώρων εργασίας, με σεβασμό στους εργαζομένους, εξωτερικούς συνεργάτες και επισκέπτες,
· Στη διαβούλευση και συμμετοχή των εργαζομένων, στην λήψη αποφάσεων σε θέματα υγείας και ασφάλειας στην εργασία αλλά και στη παρότρυνση των εργαζομένων στον σεβασμό των κανόνων ασφαλείας και την πλήρη αναγνώριση του δικαιώματος τους στην μη εκτέλεση ανασφαλών εργασιών,
· Στη συντήρηση και παρακολούθηση της ασφαλούς λειτουργίας των μέσων και εγκαταστάσεων του ξενοδοχείου
Όλα τα παραπάνω αποτελούν το πλαίσιο για τον καθορισμό των κοινών στόχων του συστήματος, κοινοποιούνται σε όλο το προσωπικό και της κάνουν να νιώθουμε υπερήφανοι που εργαζόμαστε για την επίτευξη υψηλών επιπέδων ποιότητας, ασφάλειας τροφίμων, υγιείας και ασφάλειας στην εργασία και περιβαλλοντικής  διαχείρισης στο ξενοδοχείο
Η πολιτική ανασκοπείται περιοδικά από τη Διοίκηση για τη διασφάλιση της καταλληλότητας και αποτελεσματικότητάς της
Η Διοίκηση

